ਜਯਾ ਮਾਧਵਨ
ਜਯਾ ਮਾਧਵਨ (ਅੰਗਰੇਜ਼ੀ: Jaya Madhavan; ਜਨਮ 1 ਅਕਤੂਬਰ 1972) ਇੱਕ ਭਾਰਤੀ ਲੇਖਕ, ਕਵੀ, ਦਿ ਨਿਊ ਇੰਡੀਅਨ ਐਕਸਪ੍ਰੈਸ ਕਾਲਮਨਵੀਸ ਅਤੇ ਹਾਸਰਸ ਸਿਰਜਣਹਾਰ ਹੈ। ਉਹ ਬੱਚਿਆਂ ਦੀਆਂ ਕਿਤਾਬਾਂ ਦੇ ਲੇਖਕਾਂ ਲਈ ਚਿਲਡਰਨ ਬੁੱਕ ਟਰੱਸਟ ਆਲ ਇੰਡੀਆ ਮੁਕਾਬਲੇ ਦੀ ਜੇਤੂ ਹੈ। ਜਯਾ ਮਾਧਵਨ ਦਾ ਜਨਮ ਚੇਨਈ, ਭਾਰਤ ਵਿੱਚ ਹੋਇਆ ਸੀ। ਉਸਨੇ ਕੇਂਦਰੀ ਵਿਦਿਆਲਿਆ (ਕੇਵੀਸੀਐਲਆਰਆਈ) ਵਿੱਚ ਪੜ੍ਹਾਈ ਕੀਤੀ ਅਤੇ ਕਵੀਨ ਮੈਰੀਜ਼ ਕਾਲਜ ਚੇਨਈ ਵਿੱਚ ਸਾਹਿਤ ਦਾ ਅਧਿਐਨ ਕੀਤਾ, ਉਹ ਜਵਾਹਰ ਲਾਲ ਨਹਿਰੂ ਯੂਨੀਵਰਸਿਟੀ (ਜੇਐਨਯੂ), ਨਵੀਂ ਦਿੱਲੀ ਦੀ ਸਾਬਕਾ ਵਿਦਿਆਰਥੀ ਹੈ ਅਤੇ ਉਸਨੇ 1994 ਵਿੱਚ ਅੰਗਰੇਜ਼ੀ ਸਾਹਿਤ ਵਿੱਚ ਐਮਏ ਪੂਰੀ ਕੀਤੀ। ਜਯਾ ਕ੍ਰਿਸ਼ਨਾਮਾਚਾਰੀਆ ਯੋਗਾ ਮੰਦਰਮ ਤੋਂ ਇੱਕ ਪ੍ਰਮਾਣਿਤ ਯੋਗਾ ਇੰਸਟ੍ਰਕਟਰ ਅਤੇ ਯੋਗਤਾ ਅਤੇ ਅਭਿਆਸ ਦੁਆਰਾ ਇੱਕ ਮਾਨਸਿਕ ਸਿਹਤ ਪੇਸ਼ੇਵਰ ਵੀ ਹੈ। ਉਹ ਵੱਕਾਰੀ ਨੈਸ਼ਨਲ ਇੰਸਟੀਚਿਊਟ ਆਫ਼ ਡਿਜ਼ਾਈਨ, ਅਹਿਮਦਾਬਾਦ ਅਤੇ ਬੰਗਲੌਰ ਵਿਖੇ ਵਿਜ਼ਿਟਿੰਗ ਫੈਕਲਟੀ ਹੈ। ਜਯਾ ਵਰਤਮਾਨ ਵਿੱਚ ਆਪਣੇ ਦੋ ਬੱਚਿਆਂ ਨਾਲ ਚੇਨਈ ਵਿੱਚ ਰਹਿੰਦੀ ਹੈ, ਉਹ ਸੀਥਾ ਦੋਰਾਇਸਵਾਮੀ ਦੀ ਪੋਤੀ ਹੈ।